《映山红慢 竹菇用湘瑟词咏石榴韵》
清代·陈维崧

三月厨娘，乍榨就、桃花茜醋。恰园后篱边，几丛新长，胭脂三五。

湘娥竹下啼猩雨。洒鹃痕映空山暮。算风味世上，侯鲭禁脔应妒。

山馆下、极望嫣然，早已向、幽窗催句。正此际、太常斋日，小摘珊瑚一树。

浣馀还怕芳香损，倩筠篮把红鲜护。傍阑干住。误飞下、衔花燕羽。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。